Boek: ‘Die verleiding van Eva de Winter’ – Louis KrügerLouis Krüger Wanneer Josua een middag vir Eva de Winter in ŉ Rotterdamse koffiewinkel ontmoet, voel dit vir hom onwerklik dat ŉ begaafde regsgeleerde soos sy in ŉ verhouding sou belangstel. Maar sy getuienis vroeër in ŉ hofsitting interesseer haar – dit lei tot verdere afsprake, en algaande word hulle vriende. Dit is eers ná hulle huwelik voltrek is dat Josua begin begryp daar is iets onpeilbaars aan Eva. Hoeveel raaisels het sy van hom weerhou, en wat hy slegs deur middel van obskure soekenjins oor haar kon naspeur? Louis Krüger se Die verleiding van Eva de Winter het pas by NB-Uitgewers verskyn. Krüger se debuutroman Die skerpskutter (1981) is met die Eugène Maraisprys bekroon. ŉ Basis oorkant die grens (1984) handel oor die oorlog in die voormalige Rhodesië. Sy boeke Donkerboskind, Son op die water, Gevaarlike land en Herinnering aan Agnes is in Nederlands vertaal. Sy roman, Wederkoms – die lewe en geskiedenis van Jannes Hoop, het in 2009 by Human & Rousseau verskyn. Prys: R310,00* *Prys onderworpe aan verandering Koop die boek by Graffiti Boeke